La formació per a persones cuidadores del projecte reMIND comença a l’octubre
2025-07-24

Recentment, l’Ajuntament de Burjassot ha sigut testimoni de la reunió mantinguda per la regidora de Majors, Mª Ángeles Navarro; l’equip de professionals de l’àrea de Dependència del Consistori i la Unitat de Salut Mental pertanyent al Departament de València Arnau Vilanova – Llíria per a posar en marxa la formació per a cuidadores i cuidadors de persones amb demència, en el marc del projecte reMIND, finançat pel Programa Erasmus+ de la Unió Europea.

Aquesta formació, dirigida a familiars, es realitzarà durant els mesos d’octubre i novembre i, en el cas d’estar interessat o requerir més informació, es pot acudir al Centre Social situat en en el carrer Colom 40, o telefonar al 96 390 45 82.

El projecte té com a objectiu reforçar les capacitats de cuidadores i cuidadors de persones amb demència per a millorar l’orientació i el suport cap a una millor cura diària, contribuint al benestar de les persones malaltes.